Fegyverkészítés

Mindenből a legjobb a sajátunk: így van ez fegyverekkel is. Egy profi fegyverkészítő mérföldekkel jobb harceszközök létrehozására képes, mint amilyet egy átlagember szerezhet. Vagy tonnányi pénzt szerezhetnek a piacon. Az új receptekkel pedig egész egyedi vagy teljesen új fegyverek készíthetőek. A fegyvereket a megvásárolt tervrajz és a felhasznált alapanyag határozza meg.

A fegyverkészítés három szintje:

* Újonc:0-100 Tapasztalati Pont
* Járatos:101-200 Tapasztalati Pont
* Szakértő:201-300 Tapasztalati Pont

A *Szakértő* szintet elérve a játékos felveheti a Mesterkovács címet.

Általában a fegyvereket nem csak úgy, találomra készítik el a mesterek, hanem vannak különböző módok, melyek által jobbak, erősebbek de ha más nem hát szebbek lesznek az elkészített munkák. Emellett néhány fegyver elkészítése csak egy bizonyos megmunkálási mód tudása mellett lehetséges (például Éjgyilok fegyvert csak a Sötét Tünde megmunkálási mód ismerői készíthetnek). A megmunkálási módok a következőek:

## Megmunkálási módok

**Mód:** Egyszerű

**Tanulás:** - (Aki fegyverkovácsolást tanul, ezzel kezd)

**Árnövekedés a kész fegyverben:** 100 váltó

**Szint:** 1.

**Tanár:** Bármely kovács

**Leírás:** A legalapvetőbb mód, az így készült fegyver teljesen a hatékonyságot helyezi előtérbe és látszanak a munkán a kezdőség hibái.

**Mód:** Finomított

**Tanulás:** 150 váltó

**Árnövekedés a kész fegyverben:** 150 váltó

**Szint:** 2.

**Tanár:** Bármely haladó kovács

**Leírás:** Az egyszerű mód továbbfejlesztése, eltűnnek a kezdeti hibák, és néhány egyszerű díszítőelem is megjelenik.

**Mód:** Démoni

**Tanulás:** 200 váltó

**Árnövekedés a kész fegyverben:** 200 váltó

**Szint:** 2.

**Tanár:** Démon mesterkovács

**Leírás:** A démonok különös fegyverkészítési módja, amelynek jellemzői a fekete és vörös szín és tüskés-lángnyelves motívumok a díszítésben. Csak az ezen mód ismerői képesek elkészíteni a succubusok híres fegyverét, a háromágú láncos korbácsot. Nem lehet Ezüst vagy holdezüst fegyvert feldolgozni így. A démonok ösztönösen jobban forgatják az így készült fegyvereket.

**Mód:** Tünde

**Tanulás:** 200 váltó

**Árnövekedés a kész fegyverben:** 200 váltó

**Szint:** 2.

**Tanár:** Tünde mesterkovács

**Leírás:** A tündék tárgyaikban is törekedtek a letisztultságra és kecsességre, valamint a természetet idéző díszítőelemekre. Felszereléseik egész Veronia területén szépségükről ismeretesek. Ezen mód ismerete szükséges a Tünde Csatapenge elkészítéséhez. Az így készült fegyvereket a tündék ösztönösen jobban forgatják.

**Mód:** Sötét Tünde

**Tanulás:** 200 váltó

**Árnövekedés a kész fegyverben:** 200 váltó

**Szint:** 2.

**Tanár:** Sötét tünde mesterkovács

**Leírás:** A tündéhez hasonló tisztaság és könnyedség jellemzi a sötét tündék munkáit, a motívumok viszont a holdat idézik. Legalább olyan híresek mint a tünde munkák. Ezen mód ismeretével készíthető el az Éjgyilok valamint a Tünde csatapenge. A sötét tündék az így készült fegyvereket ösztönösen jobban forgatják.

**Mód:** Vámpír

**Tanulás:** 300 váltó

**Árnövekedés a kész fegyverben:** 300 váltó

**Szint:** 3.

**Tanár:** Vámpír mesterkovács

**Leírás:** Veronia legkiválóbb fegyverkovácsai a vámpírok, ebből kifolyólag az ő munkájuk a legjobb szerte a kontinensen. A remekművű fegyvereik általában gazdagon díszítettek, jellemző a fekete szín. A Schwarzjäger vámpírok mesterétől elsajátítható a számszeríj készítési módja. A vámpírok az így készült fegyvereket ösztönösen jobban forgatják.

**Mód:** Műremek

**Tanulás:** 300 váltó

**Árnövekedés a kész fegyverben:** 300 váltó

**Szint:** 3.

**Tanár:** Bármelyik mesterkovács

**Leírás:** Az egyszerű kovácsok számára elsajátítható legjobb fegyverkészítési forma, tele díszekkel, kiváló minőségben. Az így készült fegyverek viselői általában a felsőbb társadalmi rétegekhez tartoznak.

A fegyverkészítés nem csak jobb minőségű fegyvereket eredményez, de néhány új típusú harceszköz is készíthető ily' módon (ezeket \*-al jelöltem). Mivel az oldalon nincsenek számok, az elkészült fegyverek hatékonyságát a fegyverkészítési mód szintje és a benne felhasznált fém szintje határozza meg, ezeket tessék  fejben összehasonlítani! Az elkészült fegyverek eladási árát a benne felhasznált fémek eladási ára és a fegyverkészítési módban feltüntetett összeg határozza meg. A nagyobb fegyverek, mivel több összetevőt tartalmaznak, értelemszerűen drágábbak.

## Egykezes fegyverek

**Név:** Tőr

**Alapanyagok:** Rövid markolat, Fém

**Tanulás:** 50 váltó, Bármely járatos kovács tanítja

**Szint:** 1.

**Fegyverkészítési mód:** Bármely

**Leírás:** Egyszerű, egyenes vagy kissé hajlított pengéjű, harminc centiméternél nem hosszabb pengéjű, egy vagy kétélű közelharci fegyver. Olcsósága miatt közkedvelt és elterjedt, mint fegyver és mint eszköz is.

**Tapasztalat:** 10

**Név:** Törkard\*

**Alapanyagok:** Rövid markolat, Fém

**Tanulás:** 250 váltó, Bármely kovácsmester tanítja

**Szint:** 3.

**Fegyverkészítési mód:** Műremek

**Leírás:** Kifejezetten elegáns fegyver, egy méter hosszú pengével rendelkezik, ami amellett, hogy vékony, igen strapabíró is. Kiváló páncélátütő fegyver. Mivel vékony, ezért könnyű, tehát Kardként és Tőrként is használható.

**Tapasztalat:** 30

**Név:** Rövidkard (vagy simán kard)

**Alapanyagok:** Rövid markolat, Fém

**Tanulás:** 100 váltó, Bármely Járatos kovács tanítja

**Szint:** 1.

**Fegyverkészítési mód:** Bármely

**Leírás:** Egyszerű, egyenes pengéjű, harminc centiméternél hosszabb, de hatvan centiméternél nem hosszabb pengéjű, egy vagy kétélű közelharci fegyver. Harcosok és gyorsabban mozgó egységek kedvelt fegyvere.

**Tapasztalat:** 10

**Név:** Másfélkezes Kard\*

**Alapanyagok:** Rövid markolat, Fém(2x)

**Tanulás:** 150 váltó, Bármely kovácsmester taníthatja

**Szint:** 2.

**Fegyverkészítési mód:** Bármely

**Leírás:** Egy különleges fegyver, ami megjelenésében majdnem megegyezik egy átlagos karddal, viszont hosszabb, tehát akár Kétkezes kardként is szolgálhat. Emellett bármikor használható alap Kardként is.

**Tapasztalat:** 20

**Név:** Buzogány

**Alapanyagok:** Hosszú markolat, Fém

**Tanulás:** 100 váltó, bármely járatos kovács tanítja

**Szint:** 1.

**Fegyverkészítési mód:** A Tünde és Sötét tünde módon kívül Bármelyik

**Leírás:** Egy hosszabb markolat végére erősített tömör fémfejből áll a buzogány, ezt a fejet pedig gyakran tüskék vagy szárnyak, kiálló részek tarkítják, ezzel érve el nagyobb pusztítást becsapódáskor. Elterjedt egykezes zúzófegyver.

**Tapasztalat:** 10

**Név:** Láncos Buzogány\*

**Alapanyagok:** Rövid markolat, Lánc, Fém

**Tanulás:** 200 váltó, Bármey mesterkovács tanítja

**Szint:** 2.

**Fegyverkészítési mód:** A Tünde és Sötét tünde módon kívül Bármelyik

**Leírás:** Rendeltetésében hasonlít a Buzogányhoz, itt viszont egy rövid markolathoz csatolt láncon lóg a fémfej. Sokkal nagyobb erővel lehet lecsapni vele, és bárki, aki a Buzogányt tudja használni, ezt is fogja.

**Tapasztalat:** 20

**Név:** Balta\*

**Alapanyagok:** Hosszú markolat, Fém

**Tanulás:** 150 váltó, Bármely Járatos kovács tanítja

**Szint:** 2.

**Fegyverkészítési mód:** Bármelyik

**Leírás:** Egyszerű, hosszú markolat végére rögzített fémfej, mely' az egyik oldalán elnyújtott és éles. Általában favágók kedvelt ezköze, de a harcban is kiválóan megállja a helyét. Aki Csatabárdot tud használni, ezzek is elboldogul.

**Tapasztalat:** 20

**Név:** Éjgyilok

**Alapanyagok:** Rövid markolat, Fém

**Tanulás:** 200 váltó, Bármely Sötét tünde mesterkovács tanítja

**Szint:** 2.

**Fegyverkészítési mód:** Sötét tünde

**Leírás:** Karra erősíthető penge, melynek egyszerű markolatrészét fogva az él hosszan, a karunkkal párhuzamos irányban nyúlik előre. Mindkét oldalán élezett. A sötét tünde Bérgyilkosok kedvenc fegyvere.

**Tapasztalat:** 20

**Név:** Korbács

**Alapanyagok:** Rövid markolat, Lánc(3x), Fém

**Tanulás:** 150 váltó, Bármely démon mesterkovács tanítja

**Szint:** 2.

**Fegyverkészítési mód:** Démon

**Leírás:** Egy rövid markolatra erősített három, egyenként másfél méteres lánc, a végeiken kampó. Brutális fegyver, ezért csak a démonok kedvelik.

**Tapasztalat:** 20

## Kétkezes Fegyverek

**Név:** Kétkezes kard

**Alapanyagok:** Rövid markolat(2x), Fém(2x)

**Tanulás:** 150 váltó, Bármely Járatos kovács taníthatja

**Szint:** 1.

**Fegyverkészítési mód:** Bármely

**Leírás:** Megközelítőleg egy méter hosszú pengéjű (130 centiméternél soha sem hosszabb), egyenes kétélű kard, ami főként a katonáknál népszerű fegyver. Nehéz, kiválóan alkalmas nagy csatasorok megtörésére.

**Tapasztalat:** 10

**Név:** Zweihänder reisigschwert (Kétkezes Óriáskard)\*

**Alapanyagok:** Rövid markolat(2x), Fém(3x)

**Tanulás:** 300 váltó, Mesterkovácsok

**Szint:** 3.

**Fegyverkészítési mód:** Bármelyik

**Leírás:** A kétkezes kardhoz hasonló, viszont méretben sokkal nagyobb, gigantikus pallos, melynek hossza markolattal együtt nem ritkán eléri a két métert. A keresztvas fölött bőrrel be van csavarva a penge egy harminc centis része, melynek végénél hárítótüske található. Borzasztó hosszúsága miatt a fegyver könnyedén funkcionál Lándzsaként is. Kép a könnyebb elképzelés érdekében.

**Tapasztalat:** 30

**Név:** Pöröly

**Alapanyagok:** Hosszú markolat, Érc(2x)

**Tanulás:** 150 váltó, Bármely Járatos kovács taníthatja

**Szint:** 1.

**Fegyverkészítési mód:** A Tünde és Sötét tünde módot kivéve bármelyik

**Leírás:** Hosszú, kétkezes markolat végére erősített nehéz kalapácsfej. A pöröly kíméletlen pusztításra képes, becsapódása gyakran eltöri a védekező fél karját még akkor is, ha az pajzzsal blokkolt. Jó erőben kell lenni a használatához.

**Tapasztalat:** 10

**Név:** Csatabárd

**Alapanyagok:** Hosszú markolat, Érc(2x)

**Tanulás:** 150 váltó, Bármely Járatos kovács tanítja

**Szint:** 1.

**Fegyverkészítési mód:** Bármelyik

**Leírás:** Hosszú markolat végére erősített nehéz fej, mely mindkét oldalán megnyújtott és élezett. A Csatabárdok könyörtelen fegyverek, melyek könnyedén kettéhasítják bárki fejét, aki nem tért ki vagy védte ki a csapását. Közkedvelt katonai fegyver.

**Tapasztalat:** 10

**Név:** Lándzsa

**Alapanyagok:** Hosszú markolat, Fém

**Tanulás:** 150 váltó, Bármelyik Járatos kovács tanítja

**Szint:** 1.

**Fegyverkészítési mód:** Bármelyik

**Leírás:** Egyszerú fegyver, hosszú markolat végére erősített hegyes fémfej. A lándzsa egyidős az emberiséggel, hadászatban és vadászatban egyaránt közkedvelt.

**Tapasztalat:** 10

**Név:** Kopja\*

**Alapanyagok:** Rövid markolat(2x), Fém(3x)

**Tanulás:** 200 váltó, Emberi vagy Nebelturm mesterkovács taníthatja

**Szint:** 3.

**Fegyverkészítési mód:** Remekmű vagy Vámpír

**Leírás:** Az igazi nehézfegyveresek eszköze, a kopja egy rövid markolatból áll, amit egy teljesen fém, másfél méter vagy annál nagyobb hosszúságú, elvékonyodó fegyvertest követ. A kopja a lovas harcosok kedvelt fegyvere, viszont a földön is használható, ha elég erős a forgatója. A Lovagok kedvelt stílusa, hogy lánccal vértjükhöz erősítik, majd a másik kezükbe így pajzsot is felvehetnek. Lándzsaként számít.

**Tapasztalat:** 30

**Név:** Bot

**Alapanyagok:** Hosszú markolat(2x), Fém

**Tanulás:** 100 váltó, Bármely Járatos kovács taníthatja

**Szint:** 1.

**Fegyverkészítési mód:** Bármelyik

**Leírás:** Nem is igazán fegyver, a bot gyakran mágusok fókuszaként szolgál, bár szakavatott kezekben könnyen lehet kiváló közelharci eszköz is. A fémet az egész fegyver alkotó markolatrész befuttatására használják.

**Tapasztalat:** 10

**Név:** Embermágus Bot

**Alapanyagok:** Hosszú markolat(2x), Fém

**Tanulás:**150 váltó, Bármely Emberi kovács tanítja

**Szint:** 2.

**Fegyverkészítési mód:** Egyszerű, Finomított, Műremek

**Leírás:** Az emberek mágusainak különleges fegyvere, a fegyvertest végén a keményfából sok, tíz centinél nem hosszabb penge-tüske mered ki, ezzel növelve a közelharci értékét a fegyvernek, de megtartva a fókusz funkcióját.

**Tapasztalat:** 20

## Pajzsok

**Név:** Pajzs

**Alapanyagok:** Pajzs alap, Fém

**Tanulás:** 100 váltó, Bármely Járatos kovács taníthatja

**Szint:** 1.

**Fegyverkészítési mód:** Bármely

**Leírás:** Néhány keményfa deszkára erősített vékony fémlemez, hátulján markolattal. A pajzs ősi idők óta a legegyszerűbb védelmi eszköz.

**Tapasztalat:** 10

**Név:** Toronypajzs\*

**Alapanyagok:** Pajzs alap(2x), Fém(2x)

**Tanulás:** 150 váltó, Bármely Mesterkovács

**Szint:** 2.

**Fegyverkészítési mód:** Bármelyik

**Leírás:** Hasonlít az alap pajzshoz, viszont sokkal nagyobb és szögletes. Határozottan jobb védelmet nyújt.

**Tapasztalat:** 20

## Távharc

**Név:** Íj

**Alapanyagok:** Fém, Ideg, Rövid markolat

**Tanulás:** 150 váltó, Bámely járatos kovács, kivéve a Démonok

**Szint:** 1.

**Fegyverkészítési mód:** Bármelyik, kivéve Démon

**Leírás:** Az íj már ősidők óta szolgálja az embereket és tündéket vadászatban és a harcmezőn egyaránt. A fém az íj karjainak rétegeléséhez használt.

**Tapasztalat:** 10

**Név:** Nyíl

**Alapanyagok:** Nyíl alap, Fém (Öt darabhoz)

**Tanulás:** 50 váltó, Bármely Járatos kovács taníthatja, kivéve a Démonokat

**Szint:** 1.

**Fegyverkészítési mód:** Bármelyik, kivéve Démon

**Leírás:** Az íj lövedéke, egy vesszőből, egy hegyből és a végén légterelő tollakból áll.

**Tapasztalat:** 5

**Név:** Számszeríj

**Alapanyagok:** Vasfa, Idegy, Fém

**Tanulás:** 250 váltó, Schwarzjäger mester taníthatja

**Szint:** 3.

**Fegyverkészítési mód:** Vámpír

**Leírás:** Az íj tökéletesített változata, a kiváló vámpírmesterek kutatómunkájának gyümölcse. A számszeríj egy íjhoz hasonló mechanizmussal lövi ki a tüskéket, amiket egy vasfából készített hosszú fogó és tusrész rögzít. Pontosabb és erősebb is az íjnál.

**Tapasztalat:** 30

**Név:** Tüske

**Alapanyagok:** Nyílalap, Fém

**Tanulás:** 100 váltó, Schwarzjäger mester taníthatja

**Szint:** 3.

**Fegyverkészítési mód:** Vámpír

**Leírás:** A számszeríj lövdéke, egy rövidebb vesszőből, egy hegyből és a végén légterelő tollakból áll.

**Tapasztalat:** 10

**Név:** Dobótőr\*

**Alapanyagok:** Fém(2x) Öt darabhoz

**Tanulás:** 150 váltó, Bármelyik mesterkovács taníthatja

**Szint:** 2.

**Fegyverkészítési mód:** Bármelyik

**Leírás:** Egy egyszerű fegyver, amely egy kiegyensúlyozott pengéből áll, rövid markolatrésszel. Kiváló csendes munkákhoz, és kis gyakorlással aki tőrt tud használni, ezt is fogja.

**Tapasztalat:** 20

**Név:** Dárda\*

**Alapanyagok:** Fém, Hosszú markolat(3x) Három darabhoz

**Tanulás:** 150 váltó, Bármely mesterkovács taníthatja

**Szint:** 2.

**Fegyverkészítési mód:** Bármelyik

**Leírás:** Lándzsaszerű fegyver, mely dobásra lett módosítva. Ősi fegyver, és aki egy lándzsával elboldogul, az ezzel is el fog.

**Tapasztalat:** 20

Vissza a mesterségekhez